Shkenca e materialeve

Shkenca e materialeve e njohur edhe si inxhinieria e materialeve është një fushë ndërdisiplinore e cila merret me hulumtimin e materialeve të reja, veçanërisht të ngurta. Themelet filozofike dhe intelektuale të shkencës së materialeve burojnë nga iluminizmi, kur studiuesit filluan të përdorin mendimin analitik nga kimia, fizika dhe inxhinieria për të kuptuar vëzhgimet e lashta, fenomenologjike në metalurgji dhe mineralogji.   

 Përmbledhje 
Shkenca e materialeve përfshin elemente të fizikës, kimisë dhe inxhinierisë. Si e tillë, kjo fushë konsiderohet si një nënfushë akademike e disiplinave në fjalë. Duke filluar nga vitet 1940, shkenca e materialeve filloi të njihej më gjerësisht si një fushë specifike dhe e veçantë e shkencës dhe inxhinierisë, dhe universitetet kryesore teknike në të gjithë botën themeluan shkolla dedikuar studimit të saj.

Shkenca e materialeve është një disiplinë sinkretike e hibridizimit të metalurgjisë, qeramikës, fizikës në gjendje të ngurtë dhe kimisë. Ajo është shembulli i parë i një disipline të re akademike që del më shumë nga shkrirja sesa nga ndarja. Rustum Roy (1979) interdisciplinary science on campus, pages 161–96 in Interdisciplinarity and Higher Education, J. J. Kockelmans (editor), Pennsylvania State University Press

Shumë nga problemet më të ngutshme shkencore me të cilat përballen njerëzit aktualisht janë për shkak të kufijve të materialeve në dispozicion dhe mënyrës se si ato përdoren. Kështu, përparimet në shkencën e materialeve ka të ngjarë të ndikojnë në mënyrë të konsiderueshme në të ardhmen e teknologjisë.  

Shkencëtarët e materialeve theksojnë mënyrën e të kuptuarit se si historiku i përpunimit të një materiali ndikon në strukturën e tij, dhe kështu edhe në  performancën e materialit. Të kuptuarit e përpunimit, strukturës dhe karakteristikave të tij quhet . Kjo paradigmë përdoret për të avancuar studimin dhe kuptimin në një larmi fushash kërkimore, duke përfshirë nanoteknologjinë, biomaterialet dhe metalurgjinë. Shkenca e materialeve është gjithashtu një pjesë e rëndësishme e inxhinierisë ligjore dhe analizës së dështimithulumtimi i materialeve, produkteve, strukturave ose komponentëve të cilët dështojnë ose nuk funksionojnë siç është menduar, duke shkaktuar dëmtime personale ose dëmtime të pronës. Hulumtime të tilla janë thelbësore për të kuptuar, për shembull, shkaqet e aksidenteve dhe incidenteve të ndryshme në fushën e aviacionit.Callister, Jr., Rethwisch. "Materials Science and Engineering – An Introduction" (8th ed.). John Wiley and Sons, 2009 pp.5–6 Callister, Jr., Rethwisch. Materials Science and Engineering – An Introduction (8th ed.). John Wiley and Sons, 2009 pp.10–12  

 Shih edhe 
 Shkenca
 Inxhinieria
 Metalurgjia
 Teknologjia
 Kristalografia
 Nanoteknologjia
 Fizika e materies së kondensuar

 Literatura 

 Timeline of Materials Science  at The Minerals, Metals & Materials Society (TMS) accessed March 2007










 Referime 

Kategoria:Shkencë e materialeve